Diari Oficial de la Generalitat Valenciana


Sumari del DOGV 5107, del 05-10-2005 (2005/10798)

Resolució de 18 d'agost de 2005, del Servici Territorial d'Energia, relativa a la informació pública del projecte d'autorització administrativa i l'aprovació de l'execució del projecte d'instal·lacions, antena a Sant Mateu (Sant Mateu-la Jana-Benicarló-Vinaròs CS-5), als termes municipals de Sant Mateu i la Jana, presentat per Gas Natural SDG, SA. CBREDE/2005/10/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5107

Data del DOGV
:   05-10-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/10038


Organisme emissor
:   Conselleria d'Infraestructures i Transport

Tipus de document
:   Anunci

Resolució de 18 d'agost de 2005, del Servici Territorial d'Energia, relativa a la informació pública del projecte d'autorització administrativa i l'aprovació de l'execució del projecte d'instal·lacions, antena a Sant Mateu (Sant Mateu-la Jana-Benicarló-Vinaròs CS-5), als termes municipals de Sant Mateu i la Jana, presentat per Gas Natural SDG, SA. CBREDE/2005/10/12. [2005/X10798]
  
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública el projecte d'autorització administrativa següent.
  
Peticionari: Gas Natural SDG, SA. NIF: A-08015497, amb seu social al c/ Joan d'Àustria, núm. 39 € 47. 08169 Barcelona.
  
Objecte de la petició: autorització administrativa i l'aprovació de l'execució del projecte d'instal·lacions, antena a Sant Mateu (Sant Mateu-la Jana-Benicarló-Vinaròs CS-5), als termes municipals de Sant Mateu i la Jana.
  
Característiques de les instal·lacions: tipus de gas: gas natural en canalització soterrada. El traçat discorre en la seua totalitat a la província de Castelló i té l'origen en la connexió amb el gasoducte de gas natural la Jana-Benicarló-Vinaròs, que es realitzarà en la proximitat de la POS. 15.04 del gasoducte BVV pertanyent a ENAGAS amb rang de pressió APA, en el PK 22,800 de la N-232, al terme municipal de la Jana.
  
40 m de tub d'acer API 5L GrB de 3- de diàmetre a 16 bars. (APA)
  
6.137 m de tub de polietilé SDR 11 de 160 mm de diàmetre a 4 bars (MPB)
  
Un armari de regulació APA/MPB d'1.000m³ /h.
  
La longitud de la canalització total projectada és de 6.177 metres.
  
Àrea d'autorització: l'autorització afecta els termes municipals de Sant Mateu i la Jana.
  
Pressupost: cinc-cents setanta-tres mil quatre-cents cinquanta-tres euros amb trenta-huit cèntims (573.453,38 €).
  
El projecte inclou plans parcel·laris i la relació concreta i individualitzada dels béns i dels drets afectats.
  
Afecció a finques particulars derivada de la construcció del projecte i les instal·lacions auxiliars:
  
U. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas, en una franja de terreny de tres (3) metres d'ample, un i mig (1,5) a cada costat de l'eix, per on discorrerà soterrada la canonada i els cables de telecomunicació i telecomandament que es requerisquen per a la conducció del gas i que estarà subjecta a les limitacions següents:
  
I. Prohibició d'efectuar treballs de llaurada o semblants a una profunditat superior a cinquanta (50) centímetres, així com de plantar arbres o arbustos a una distància inferior a dos (2) metres, a un costat i a l'altre de l'eix de la canonada.
  
II. Prohibició de realitzar qualsevol tipus d'obres o efectuar cap acte que poguera danyar o pertorbar el bon funcionament de les instal·lacions, a una distància inferior a cinc (5) metres de l'eix del traçat, a l'un i l'altre costat d'este. Esta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
III. Lliure accés del personal i dels equips necessaris per a poder mantindre, reparar o renovar les instal·lacions, amb pagament, si és el cas, dels danys que s'ocasionen.
  
IV. Possibilitat d'instal·lar les fites de senyalització o delimitació i els tubs de ventilació, així com realitzar les obres superficials o subterrànies que siguen necessàries per a l'execució o funcionament de les instal·lacions.
  
B) Ocupació temporal, com a necessitat derivada de l'execució de les obres que es reflectisca, per a cada finca en els plans parcel·laris d'expropiació i en la qual es farà desaparéixer qualsevol obstacle. En esta zona es realitzaran les obres necessàries per a l'estesa i la instal·lació de la canalització i dels elements annexos, i s'executaran els treballs o les operacions necessàries a estos fins.
  
El que es fa públic perquè se'n prenga coneixement i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, c/ Cavallers, 8, de Castelló (CP 12559), i presentar, en dos exemplars, en el dit centre les al·legacions que consideren oportunes en el termini de vint dies a partir de l'endemà de la inserció d'este anunci.